
Kauno rajono savivaldybės administracijos sudaryta Nuolatinė viešųjų pirkimų komisija (toliau – Komisija), atlikdama pirkimo „Modulinių kompiuterių viešasis pirkimas“, centralizuotas, Domeikavos gimnazijai, (toliau – Pirkimas) procedūras, 2025 m. liepos 29 d. posėdyje, nagrinėjo CVP IS elektroninėmis priemonėmis gautą tiekėjo klausimą ir pateikia atsakymą į jį:

Tiekėjo klausimas: „<...> Pirkimo sąlygų 2 priede „2 priedas_Techninė specifikacija_UŽPILDYTI_PATIKSLINTA_07.23“ pateiktoje techninių specifikacijų lentelėje numatyta: Pirmos pirkimo dalies lentelėje 2.14 p. „Ekranas“, numatyta jog – „Monitoriaus stovas turi turėti šia funkcijas: pasukimo (+/-45º), pasvyrimo (-5/+23º), pakėlimo (150mm)“. Prašome pakoreguoti šį techninės specifikacijos punktą į – „Monitoriaus stovas turi turėti šia funkcijas: pasukimo (+/-45º), pasvyrimo (-5/+21º), pakėlimo (150mm)“. 
Teikėjas atkreipia Perkančiosios organizacijos dėmesį į tai, jog šio punkto koregavimas didintu pasiūlymų konkurenciją, taip pat tai yra techninių reikalavimų perteklinis pobūdis, kurį argumentuoja:
Nustatytas reikalavimas, kad monitoriaus pasvyrimo kampas būtų būtent iki +23°, laikytinas pertekliniu, nes toks specifinis kampo nustatymas nėra tiesiogiai susijęs su monitoriaus funkcionalumu ar ergonomika. Minimaliai mažesnis pasvyrimo kampas (-5/+21°) neturi reikšmingos įtakos naudojimo patogumui ar darbo ergonomikai, tačiau gali turėti įtakos galimų gamintojų spektrui, ypač jei skirtingi tiekėjai siūlo techniką, kuri šiek tiek skiriasi nuo numatytų maksimalių verčių. Toks reikalavimas neatspindi rinkoje esančios įvairovės ir gali dirbtinai apriboti tiekėjų galimybes pateikti pasiūlymus, kurie funkcionaliai pilnai atitinka pirkimo tikslus. Reikalavimas dėl
+23° pasvyrimo kampo neturi aiškaus technologinio pagrindo, o toks nežymus skirtumas (pvz. tarp +21°ir +23°) praktiškai nesukelia jokio poveikio galutiniam naudotojui. Be to, kai kurie monitoriai, turintys +21° pasvyrimo galimybę, pasižymi stabilesne konstrukcija, geresne jungčių integracija ir ilgaamžiškumu, ypač svarbiu ugdymo įstaigų aplinkoje. Griežtas +23° reikalavimas neturi esminės įtakos ergonomikai, tačiau neproporcingai riboja konkurenciją.
Apibendrinant, atsižvelgiant į tai, kad minimalus pasvyrimo kampo sumažinimas iki +21° neturi neigiamos įtakos nei monitoriaus funkcionalumui, nei naudojimo patogumui, tačiau leidžia dalyvauti platesniam tiekėjų ratui, prašome koreguoti 2.14 p. techninės specifikacijos punktą ir nustatyti: „Monitoriaus stovas turi turėti šias funkcijas: pasukimo (+/-45º), pasvyrimo (-5/+21º), pakėlimo (150 mm)“.

Komisijos atsakymas: Atsižvelgiant į tiekėjo nurodytus argumentus, tikslinamas Pirkimo sąlygų 2 priedo „Techninė specifikacija“ 2.14 punktas „Ekranas“, pakeičiant „Monitoriaus stovas turi turėti šias funkcijas: pasukimo (+/-45º), pasvyrimo (-5/+23º), pakėlimo (150 mm)“ į „Monitoriaus stovas turi turėti šias funkcijas: pasukimo (+/-45º), pasvyrimo (-5/+21º), pakėlimo (150 mm)“.
Pažymime, kad, kaip ir nurodyta Pirkimo sąlygų 2.5 punkte, tiekėjai gali siūlyti geresnių charakteristikų pirkimo objektą, t. y. jeigu tiekėjas siūlytų ekraną su pasvyrimo kampu -5/+23º, būtų laikoma, kad tai atitinka pirkimo sąlygų reikalavimus, nes platesnis pasvyrimo diapazonas yra geresnis parametras ir pan.
Komisija nusprendė nukelti pasiūlymų pateikimo terminą iki 2025-08-04 9:00 val., susipažinimo su tiekėjų pasiūlymais terminą iki tos pačios dienos 9:30 val.
Informuojame, kad vadovaujantis Pirkimo sąlygų 6.1 punkto nuostata, tiekėjų klausimų pateikimo terminas pasibaigė, į vėliau gautus klausimus perkančioji organizacija turės teisę neatsakinėti. 

PRIDEDAMA: patikslintas Pirkimo sąlygų 2 priedas „Techninė specifikacija“, 2025-07-29 aktuali redakcija (patikslinta informacija paryškinta geltonai). 

Šis Pirkimo dokumentų paaiškinimas/patikslinimas yra neatskiriama Pirkimo dokumentų dalis.

Nuolatinė viešųjų pirkimų komisija

